
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας «Πα- 

στρέϊκα» (Ντουρέϊκα) του δήμου Ζακυνθίων και της κοινότητας Γαϊ¬ 
τανιού (Ν. Ζακύνθου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιή- 
θηκε, το ν. 1512/85 (ΦΕΚ 4/Δ) και ειδικότερα τα άρθρα 6 (παρ. 1, 4, 
5 και 6) και 7 (παρ. 1, 2 και 4). 

2. Τις διατάξεις του ν. 1512/85 (ΦΕΚ 4/Α) και ειδικότερα το άρ¬ 
θρο 8 (παρ. 17). 

3. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

4. Τις διατάξεις του ν. 1577/85 (ΦΕΚ 210/Α) όπως τροποποιή¬ 
θηκε με το ν. 1647/87 (ΦΕΚ 141/Α) και ειδικότερα τα άρθρα 6 (παρ. 
1) 7, 8 και 9. 

5. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Τις διατάξεις του από 20.8.85 π. δ/τός (ΦΕΚ 414/Δ) όπως τρο¬ 
ποποιήθηκε με το από 14.2.87 π. δ/γμα (ΦΕΚ 133/Δ) και ειδικότερα 
το άρθρο 9 παρ. Ια. 

7. Την υπ’ αριθ. ΐ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων, Μανόλη Παπαστεφανάκι» 
(ΦΕΚ 549/Β/16.10.87). 

9. Την υπ’ αριθ. 32981/1221/23.4.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Εγκριση γενικού 
πολεοδομικού σχεδίου του οικισμού Ζακύνθου του δήμου Ζακυνθίων και 
της κοινότητας Μπόχαλη (Ν. Ζακύνθου)» (ΦΕΚ 677/Δ/86). 

10. Την υπ’ αρ. 921/22.5.86 απόφαση του Νομάρχη Ζακύνθου 
(ΦΕΚ 742/Δ/86). 

11. Την υπ’ αρ. 51619/2517/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένου τμήματος της πολεοδομικής ενότητας «Παστρέΐκα» 
(Ντουρέϊκα) του δήμου Ζακυνθίων και της κοινότητας Γαϊτανιού (Ν. 
Ζακύνθου)». 

12. Την υπ’ αρι. 48/πρακτ. 6/11.2.87 απόφαση του δημοτικού 
συμβουλίου Ζακυνθίων. 

13. Την υπ αρ. 25/πρακτ. 10/9.5.87 απόφαση της κοινότητας 
Γαϊτανιού. 

14. Την υπ’ αρ. 1/ πρακτ. 16/2.7.87 γνωμοδότηση του Συμβου¬ 


λίου Χωροταξίας, Οικισμού και Περιβάλλοντος Ν. Ζακύνθου. 

15. Τις υπ’ αρ. 524 και 620/87 γνωμοδοτήσεις του Συμβουλίου 
της Επικράτειας, με πρόταση του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων,· αποφασίζουμε: 

Άρθρο 1 

Εγκρίνεται το πολεοδομικό σχέδιο της πολεοδομικής ενότητάς «Πα- 
στρέϊκα» (Ντουρέϊκα) του δήμου Ζακυνθίων και της κοινότητας Γαϊτα¬ 
νιού (Ν. Ζακύνθου) που τμήμα της έχει χαρακτηρισθεί ως πυκνοδομη- 
μένο με την υπ’ αρ. 51619/2517/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων με τον καθορισμό οικο¬ 
δομήσιμων χώρων, οδών, πεζοδρόμων, κοινόχρηστων χώρων, χώρων 
πλατείας, στάθμευσης αυτοκινήτων, χώρου λυκείου, πολιτιστικού κέ¬ 
ντρου, νηπιαγωγείου-δημοτικού, χώρου άθλησης για παιδιά 11-18 
χρονών, παιδικού σταθμού όπως οι παραπάνω ρυθμίσεις φαίνονται στα 
έξι (6) χρωματισμένα σχετικά πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Δ/νσης Πολεοδομι- 
κών Εφαρμογών με την υπ’ αρ. 72919/1987 πράξη του και που συνο¬ 
πτικά τους αντίπτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός της πολεοδομικής ενότητας 
«Παστρέΐκα» (Ντουρέϊκα) του δήμου Ζακυνθίων και της κοινότητας 
Γαϊτανιού (Ν. Ζακύνθου) της οποίας το πολεοδομικό σχέδιο εγκρίνεται 
με το άρθρο 1 του παρόντος ως εξής: 

Άρθρο 3 

Στους οικοδομήσιμους χώρους της παραπάνω περιοχής επιτρέπεται 
η χρήση γενικής κατοικίας όπως προσδιορίζεται από το άρθρο 5 του π: 

δ/τος 81/80 (ΦΕΚ 27/Α). 

Άρθρο 4 

Στο πρόσωπο των οικοδομημένων ή μη οικοπέδων επιβάλλονται 
προκήπια πλάτους από δύο (2) έως οκτώ (8) μέτρα όπως φαίνονται στα 
ίδια διαγράμματα. 

Άρθρο 5 

Τα ελάχιστα όρια εμβαδού και προσώπου και οι λοιποί όροι και περιο¬ 
ρισμοί δόμησης των οικοπέδων ορίζονται ως εξής: 

1. ,Ελάχιστο πρόσωπο: δεκαπέντε (15) μέτρα 
Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: α) έχουν κατά τη δημοσίευση 
του παρόντος δ/τος: 

- Ελάχιστο πρόσωπο: επτά (7) μέτρα 

- Ελάχιστο εμβαδόν: εκατόν είκοσι (120) τ.μ., 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 

του ν. 1337/83 με όποιες διαστάσεις κι αν έχουν. 

3. Επιπλέον των προϋποθέσουν των προηγούμενων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τα εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου 5 ορίζεται συντελε¬ 
στής δόμησης ένα και τέσσερα δέκατα (1,4) για οικόπεδα εμβαδού μι¬ 
κρότερου των εκατό πενήντα (150) τ.μ. εφόσον η συνολική επιφάνεια 
ορόφων δεν υπερβαίνει τα 120 τ.μ. Η εξαίρεση αυτή έχει εφαρμογή 
μόνο σε οικόπεδα που έχουν προκύψει από κατάτμηση μέχρι της 
10.3.82 αφού αφαιρεθεί το εμβαδόν της εισφοράς σε γη σύμφωνα με το 
ν. 1337/83 (άρθρο 8 παρ. 2 του ν. 1512/85). 

7. Μέγιστο επιτρεπόμενο ύψος των κτιρίων: έντεκα (11) μέτρα. 


Σε περίπτωση κατασκευής στέγης το ύψος της δεν επιτρέπεται να 
υπερβαίνει το ένα και μισό (1,50) μ. 

8. Επιτρέπονται οι επισκευές υφιστάμενων κτισμάτων έστω και αν 
αυτές αντίκεινται στις διατάξεις του παρόντος. 

Άρθρο 6 

Η ισχύς του παρόντος διατάγματος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

